Auðunn Blöndal fer yfir ferilinn í einlægu viðtali.vísir / vilhelm Fjölmiðlamaðurinn Auðunn Blöndal hefur verið í bransanum í um tuttugu ár og hefur gjörsamlega slegið í gegn á sínu sviði . Auddi er nýorðinn faðir og er hann gestur Einkalífsins í þessari viku en eins og margir vita er hann einn þekktasti maður landsins og segist samt sem áður ekki finna mikið fyrir því . „ Ég finn ekkert þannig fyrir því , allavega ekkert sem truflar mig . Þetta er bara svolítið eins og að búa á Sauðárkróki , og þar þekkja allir alla . “ Hann segist alveg hafa lent í því að fólk segja misgáfulega hluti við sig á skemmtanalífinu . „ Það hefur alveg gerst og maður er öllu vanur . Auðvitað er skemmtilegra þegar fólk kemur og er að hrósa þér en hitt dettur alveg inn líka . Ég finn mun minna fyrir þessu þar sem ég fer mun minna niður í bæ svona eftir að maður fór loksins á fast , og hvað þá núna eftir að maður eignaðist bara . “ Auðunn segist oft hafa heyrt kjaftasögur um sig út í bæ . „ Þú lærir bara á meðan fjölskylda manns veit sannleikann , þá skiptir þetta engu máli , “ segir Auðunn Blöndal sem hefur , eins og margir , sjálfur upplifað ákveðin áföll á sinni lífsleið . „ Það er eitt sem mér finnst svolítið skrýtið , og ég veit að fólk vill vel , að eftir að maður eignaðist barn þá er fólk oft að segja við mig að nú byrji lífið . Ég er ekki alveg sammála því . Nú byrjar lífið hans , en ekki mitt . Maður hefur átt sína sigra og töp . Svo er líka fullt af fólki sem getur ekki eignast barn eða langar bara ekki að eignast barn , þá hlýtur það að eiga sitt líf . Skilnaður foreldra minna fannst mér mjög erfiður og einn vinur minn tók sitt eigið líf og það var mjög erfitt . En það sem drepur þig ekki , styrkir þig . Maður gleymir ekki svona hlutum , en lærir að lifa með þeim . “ Í þættinum ræðir hann einnig um feril sinn sem sjónvarpsmaður , um frægðina , um útvarpsþáttinn FM 95 BLÖ , feimnina , aðkomu hans að Allir geta dansað , um sögur sem hann hefur heyrt um sig út í bæ og framhaldið .